Cynthia Uwak (a mụrụ n'ụbọchị nke 15 n'ọnwa Julaị nke afọ 1986 n'Akwa Ibom Steeti ) bụ nwaafọ Naịjirịa na-agbara Åland United bọọlụ ugbua na Naisten Liiga na Fịnland. Ahụmahụ mbụ Cynthia Uwak nwere n'ịgba bọọlụ dụ ya n'ụmụ nwoke n'okporo ámá nke obodo ya. Nne ya kwadoro ya ị chụso ị gba bọọlụ, o were nwee ike ijikọ egwuregwu bọọlụ na agụmakwụkwọ ya. Cynthia Uwak malitere ọrụ klọb ya n'akụkụ KMF ụmụ nwanyị Finnish, ma rụọkwa ọtụtụ ọrụ klọb ya na Scandinavia ma e wezụga nke France na Germany. O so n'òtù Olympique Lyonnais nke meriri na Division 1 Féminine na France n'afọ 2009. Mgbe ọ kwagara n'akụkụ Aland United nke Finnish, o meriri mmeri Naisten Liiga ọzọ n'afọ 2013, bụrụkwa onye kachasị nye goolu n'asọmpi ahụ. Ọ bụkwa onye otu egwu bọọlụ Naịjirịa . Uwak gbara asọmpi 2008 Summer Olympics nakwa 2007 FIFA Women's World Cup. Ọ soghị ndị otu egwuregwu nke 2010 African Women's Championship na Saụt Afrịka n'ihi mmerụ ahụ. Onye nkuzi Eucharia Uche kwuru n'oge ahụ na nke a agaghị apụta na a ga-ahọpụ ya n'otù 2011 FIFA Women's World Cup n'afọ na-esote.